የአዲስ ኪዳን መሠረቶች– ሞጁል 8 – የሐዋርያት ሥራ ዋና ዋና መሪ ሃሳቦች

የመወያያ ጥያቄዎች

1. ከትምህርቱ በጣም የወደዳችሁት ወይም የተማራችሁት ወሳኝ ትምህርት ምንድን ነው? ምን ጥያቄዎች ነበሯችሁ?
2. ሰዎች በዚህ ዘመን የተለወጠ ሕይወት እንዲኖሩና ዓለምን በወንጌል እንዲደርሱ መንፈስ ቅዱስ ሰዎችን በኃይል የሚያስታጥቀው እንዴት ነው? የመንፈስ ቅዱስን ኃይል የማስታጠቅ በረከት የተለማመዳችሁት በምን መንገዶች ነው?
3. የልሳን ስጦታ ምንድን ነው? እግዚአብሔር ይህን ስጦታ የሰጠው ለምንድን ነው?
4. የእናንተ አመለካከት ምንድን ነው? የሐዋርያት ሥራ 2፣ 8፣ 10 እና 19 ልምምድ ዛሬ ለምንኖረው አማኞችም የሚሠራ ነውን? አመለካከታችሁን ማስርጃ አቅርቡለት።
5. በእኛ ሕይወት የመንፈስ ቅዱስን አገልግሎት በተመለከተ ለሁሉም አማኞች የሚሠራው መደበኛ አሠራር ምን ሊሆን ይገባል ብለን ነው መጠበቅ ያለብን?
6. I ሐዋርያት አሁንም ድረስ የቤተክርስቲያን መሠረቶች ሆነው የሚያገለግሉት በምን መንገድ ነው? ከዚያን በኋላ ሌላ ሥልጣን ያለው ሐዋርያ ሊኖር የማይችለው እንዴት ነው? ይህስ ወሳኝ የሚሆነው ለምንድን ነው?
7. ለወንጌል መልእክት ታማኝ ምስክሮች ለመሆንና መንፈሳዊ ለመሆን በመንፈስ ቅዱስ ኃይል ላይ መደገፍ የሚገባን ለምንድን ነው?
8. ለወንጌል ምስክርነት ስትወጡ በግላችሁ የምትጠቀሙበት ስልት ምንድን ነው? የወንጌል ምስክር የመሆናችሁን ነገር ማሻሻል የምትችሉት እንዴት ነው?
9. ቤተክርስቲያናችሁ የእግዚአብሔርን መንግሥት የማስፋት ተልዕኮዋን የምትወጣው እንዴት ነው? ቤተክርስቲያናችሁ ይህንን ተልዕኮዋን ለማሻሻል ምን ማድረግ አለባት? ቤተክርስቲያናችሁ የእግዚአብሔርን መንግሥት እንድታሰፋፋ እናንተ በግል በምን መንገዶች ልታግዙ ትችላላችሁ?
10. በእምነታችሁ ምክንያት በግላችሁ የገጠማችሁ ፈተና አለን? እንዴት እንደተከናወነ እና እናንተስ እንዴት ምላሽ እንደሰጣችሁት አብራሩ

**የክለሳ ዐረፍተ-ነገረ**: በነገረ-ፍጻሜ የእግዚአብሔር መንግሥት ስትመጣ የእግዚአብሔር ሕዝብ ሊያጣጥም የሚገባውን የጅማሬ ተሃድሶ ለማምጣት መንፈስ ቅዱስ ከእግዚአብሔር ዘንድ ተሰጠ። የእግዚአብሔር ሕዝብ መንፈሱን ሲቀበል፣ እውነቱን ለመናገር፣ ስጦታዎቻችንን ለአገልግሎት ለመጠቀም እና ሁሉንም ነገር ለትክክለኛው ምክንያት ማለትም ለእግዚአብሔር ክብርና ለመንግሥቱ ለማዋል የሚያስችለንን ልዕለ መለኮታዊ ኃይል ተሰጠ። ምንም እንኳን የመንፈሱ ልምምዳችን እንደ ሐዋርያቱ *እጅግ ድንቅ* ባይሆንም፣ ግን *ብርቱና ኃይለኛ* ነው። መንግሥቱን ለማስፋት የእግዚአብሔር ኃይል በእነርሱ ውስጥ የሠራውን ያህል በእኛም ዘመን በውጤታማነት ይሠራል።

**የነገረ-ጉዳይ ጥናት:** ናንሲ ያደገችው በክርስቲያን ቤት ሲሆን፣ በሕይወቷም የማይዋዥቅ መንፈሳዊ እድገትን ተለማምዳለች። እጹብ ድንቅ የሚያሰኝ ምስክርነት የላትም እናም አንዳንድ ጊዜ እንደ እግዚአብሔር መንግሥት ወኪል እንዴት ውጤታማ ልሆን እችላለሁ እያለች በግርታ ታሰላስላለች። ስታዳምጣቸው እንደኖረችው እውቅ ክርስቲያን ሰባኪዎች፣ ወይም ስታነብባቸው ደስ እንደሚላት ታዋቂ ክርስቲያን ጸሐፊዎች ዝነኛ ሆና አታውቅም። ሆኖም፣ እየበሰለች ስትሄድ ግን፣ ቃሎቿን ለባርኮት ለማዋል፣ ሰጦታዎቿን ለማገልገልና ፍቅሯን ደግሞ የእግዚአብሔርን ሕዝብና፣ የማያምኑትንም ጨምሮ ለማበረታታ በመጠቀሙ ረገድ እያድገ በሚሄድ መንገድ የተዋጣላት እየሆነች መጣች። ዝነኛ ሆና አታውቅም፣ ሆኖም በ90 ዓመቷ ወደ ጌታ ስትሄድ፣ በርካታ ሰዎች በሕይወታቸው ላይ እንዴት በጎ ተፅዕኖ ፈጥራ እንደነበረ በቀብሯ ላይ ምስክርነት ሰጡ። ዝነኛ አልነበረችም፣ ሆኖም በውስጧ ይሠራ ከነበረው የመንፈስ ቅዱስ ኃይል የተነሳ በጣም የተዋጣላት የመንግሥቱ ወኪል ነበረች።

**የግብረ-መልስ ጥያቄዎች**:

ሀ. ስለ መንፈስ ቅዱስ ኃይል ስታስቡ፣ ለየት ባለ መንገድ የምታስቡት ስለ ምን ዓይነት ነገሮች ነው? አብዛኞቹ ክርስቲያኖች የመንፈስ ቅዱስን ኃይል አስመልክቶ በተግባር የሚያስቡት እንዴት ነው ብላችሁ ታስባላችሁ?

ለ. ከናንሲ ሕይወት ጋር የሚመሳሰል ታሪክ ያለው ሰው ታውቃላችሁን? አብራችሁ ከምትማማሩት ማኅበረሰብ ጋር ይህ ሰውም ምን መልክ/ገጽታ እንዳለው ተከፋፈሉ

ሐ. ዝነኛ ያልሆነው ክርስቲያን እንደ ዝነኞቹ ሁሉ ውጤታማ ሊሆን ይችላል ብላችሁ ታስባላችሁ? ምክንያቶቻችሁን አቅርቡ።

መ. አብረዋችሁ ከሚማማሩት ጋር ተወያዩባቸው፡ ከጥፋት ውሃ በፊት፣ ከፉውና አጋንንቱ መላውን ዓለም ተቆጣጥረው ነበረ። ከኖኅ በስተቀር የሰው ሁሉ ሃሳብና ድርጊት በክፋት የተሞላ ብቻ ነበር። ከዚያም እግዚአብሔር የራሱ የሆነውን ሕዝብ፣ እስራኤልን በክፉው በተያዘው ዓለም ውስጥ ብርሃን ትሆን ዘንድ አዘጋጀ። አሁን ደግሞ መንፈሱ ፈሰሰ፣ የእግዚአብሔርም መንግሥት በመላው ዓለም ተስፋፋ። ክፉው አሁንም ቢሆን ግዛት አድርጎ የያዛቸው ስፍራዎች ቢኖሩትም፣ የገሃነም ደጆች ግን ቤተክርስቲያንን ሊቋቋሟት አይችሉም።

ሠ. ያለመንፈስ ቅዱስ፣ ሰዎች መልካም መስለው በመታየት፣ ሌሎችን የሚወድዱና መንግሥቱን የሚያሰፉ ሊያስመስሉ ይችላሉ።

ረ. በሕይወታችሁ የመንፈስ ቅዱስ ኃይል እና ኅልዎቱ እንዲገለጽ ምን ያህል በተደጋጋሚ ትጸልያላችሁ? ምላሻችሁን ማብራሪያ ስጡበት።

ሰ. መንፈሱ ብሕይወታችሁ ያመጣው ለውጥ ምንድን ነው? ጥቂት ምሳሌዎችን አቅርቡ።

1. **የአገልግሎት የቤት ሥራዎች**:

ሀ. መንፈስ ቅዱስ በሕይወታቸው ላይ ምን ለውጥ እንዳመጣ እንዲነግሯችሁ አምስት ክርስቲያኖችን ጠይቁ። ልምምዳቸውን ጠቅልለ አድርጎ የያዘ ጽሑፍ አዘጋጁ (ስማቸውን ግን አትጥቀሱ)። ይህንን ጽሑፍ በመጠቀም፣ ስለ መንፈስ ቅዱስ ያላችሁን የግል ልምምድ መርምሩት።

ለ. ሉቃስ 11:13 አንብቡ። በሕይወታችሁ መንፈስ ቅዱስን አትረፍርፎ እንዲሰጣችሁ ጌታን አዘውትሮ መለመንን ልማዳችሁ አድርጉ።